கேள்வி: திருப்பனந்தாள் டி. எஸ். மாரிமுத்து பற்றி நீங்கள் என்ன அறிந்துள்ளீர்கள்?
பதில்: திருப்பனந்தாள் டி. எஸ். மாரிமுத்து அல்லது திருப்பனந்தாள் மாரிமுத்துப் பிள்ளை (இறப்பு: 2023) என்பவர் இந்தியாவின் தமிழ்நாட்டைச் சேர்ந்த தவில் இசைக் கலைஞர் ஆவார்.
கேள்வி: திருப்பனந்தாள் டி. எஸ். மாரிமுத்து - தொழில் வாழ்க்கை குறித்து விரிவாக சொல்லுங்கள்.
பதில்: இவர் துவக்கத்தில் கூறைநாடு கோவிந்தராசனுடன் இரண்டாவது தவிலாக நாகசுரக் கலைஞர் திருவெண்காடு சுப்பிரமணியன் குழுவில் வாசித்தார். பின்னர் செம்பனார்கோயில் சகோதரர்கள் எஸ். ஆர். ஜி. சம்பந்தம், எஸ். ஆர். ஜி. இராஜண்ணா குழுவினருடன் ஏறக்குறைய 25 ஆண்டுகள் வாசித்தார். 1980 முதல் 1990 வரை பத்தாண்டுகள் சிங்கப்பூர் சீனுவாச பெருமாள் கோயிலில் இசைக்கலைஞராக பணிபுரிந்தார். அக்காலக்கட்டத்தில் ஆத்திரேலியா, மலேசியா போன்ற நாடுகளில் நடந்த கோயில் விழாக்களிலும், கலை நிகழ்ச்சிகளிலும் தவில் வாசித்துள்ளார். திருப்பனந்தாள் காசிமடம் ஆஸ்தான வித்வானாக இருந்த இவர் திருவாவடுதுறை ஆதீனம் கோயில்களிலும் வாசித்துள்ளார்.
கேள்வி: திருப்பனந்தாள் டி. எஸ். மாரிமுத்து - விருதுகள் பற்றி விளக்கவும்.
பதில்: இவரின் இசைப் பணியைப் பாராட்டி தமிழ்நாடு அரசு 2020 ஆம் ஆண்டு இவருக்கு கலைமாமணி விருது அளித்து பாராட்டியது. குடும்பம் மாரிமுத்துவுக்கு மூன்று மகன்கள் உண்டு. அவர்களில் குருமூர்த்தி, அருணசடேசன் ஆகிய இருவர் தன் தந்தையைப் பின்பற்றி தவில் இசைக்கலைஞர்களாக உள்ளனர்.